text: Anfører bliver 
  11 september 2012 kl. 10.10
  Vejle Boldklub Kolding, som spiller i den næstbedste danske fodboldrække, har forlænget kontrakten med klubbens anfører Jens Berthel Askou.
  Forsvarsspillerens nye kontrakt gælder frem til sommeren 2015. 
  - I dagens fodboldverden er det ikke en selvfølge, at det bare kan fortsætte. Derfor glæder jeg mig over forlængelsen, og jeg vil knokle og arbejde stenhårdt for at kunne fortsætte karrieren i mange år fremover, siger Jens Berthel Askou i en pressemeddelelse. 
  30-årige Jens Berthel Askou kom til Vejle Boldklub Kolding i sommeren 2011 og står noteret for 33 kampe og fem scoringer.S
  